Kassemester

SIDEN ER VED AT BLIVE UDARBEJDET (MAJ 2013)
= Kassemesteren har følgende arbejdsopgaver: =
 * 1) Oprette afhentningsdage i medlemssystemet
 * 2) Holde kassevagt-mappen opdateret
 * 3) Indsamle omsætningsskemaer
 * 4) Være kontaktperson lokalt

**Den regnskabsansvarlige arbejder i følgende systemer:**

 * Google docs: adgang fås via vores gmail-konto, kode udleveres af de andre medlemmer i Amager økonomigruppe.
 * Medlemssystemet: koden får man med medlemsskabet, admin-rettigheder fås ved at kontakte medlemsadministration via amager@kbhff.dk.

1) Oprette afhentningsdage i medlemssystemet:
Log på medlemssystemet: https://medlem.kbhff.dk/ --> Vælg "ADMIN" --> Under "Opret afhentningsdag" føres datoen for afhentning, samt datoen for onsdagen ugen før. Tidspunktet sættes til kl. 19.15 --> OPRET. Under "se afhentningsdage" kan man se alle dem der er oprettet og slette dage hvis man har lavet en fejl. Der skal helst være oprettet afhentningsdage så det er muligt at bestille 4 uger frem.

2) Holde kassevagt-mappen opdateret:
En gang imellem tager man ned i butikken i åbningstiden om onsdagen. Her tjekker man om alt det kassevagten har brug for til at udføre sin vagt er i kassevagt-mappen:
 * Den seneste kassevagtbeskrivelse (opdateringer udføres af kassemesteren, ofte i samarbejde med butiksgruppen)
 * Instrukser og koder til døgnboksen (ligger i vores mappe i google-docs: log på mailen. I menuen øverst vælges: "drev" --> vælg mappen "økonomi")
 * Omsætningsskemaer (ligger ligeledes i google docs under økonomi)
 * Ekstra plastiklommer (Mangler de kan flere købes, udgifter til køb og print refunderes mod en kvittering af kassevagterne i butikken)
 * Døgnboksskemaer og tilhørende poser (Mangler de, kan de fås ved.... Lisa, det ved du??)

Tag gerne en snak med kassevagterne når du er der og hør om der har været nogle problemer og se om de kan løses.

3) Indsamle omsætningsskemaer
Kassevagterne lægger omsætningsskemaer og bilag for hver uge i en plastiklomme i kassevagtmappen. Ca. en gang om måneden indsamles disse og overleveres til den lokale regnskabsansvarlige, oplagt ved hvert økonomigruppe-møde.

4) Være kontaktperson lokalt.
Det har tidligere været kassemesterens ansvar at oplære kassevagter, især lukkevagterne, samt at holde kontakten til kasevagterne så de ved hvor de skal henvende sig med problemer og forslag til forbedringer. Dette er der i dag ikke nogen rutine for men det ville bestemt mindske fejl under kassevagten at begynde på dette igen.